Απόφαση του Γενικού Δικαστηρίου (όγδοο τμήμα)της 5ης Οκτωβρίου 2012 — Ευρωπαϊκή Δυναμική κατά Επιτροπής
(Υπόθεση T-591/08)
«Δημόσιες συμβάσεις παροχής υπηρεσιών — Διαδικασία διαγωνισμού — Παροχή υπηρεσιών πληροφορικής — Κατάταξη υποψηφίου στη δεύτερη θέση στο πλαίσιο κατά στάδια διαδικασίας — Προσφυγή ακυρώσεως — Λόγοι αποκλεισμού από τη διαδικασία διαγωνισμού — Σύγκρουση συμφερόντων — Υποχρέωση αιτιολογήσεως — Πρόδηλη πλάνη εκτιμήσεως — Ίση μεταχείριση — Εξωσυμβατική ευθύνη»
1.                     Δημόσιες συμβάσεις της Ευρωπαϊκής Ένωσης — Διαδικασία διαγωνισμού — Σύναψη συμβάσεων — Αποκλεισμός υποψηφίων οι οποίοι βαρύνονται
με σοβαρή πλημμέλεια κατά την εκτέλεση των υποχρεώσεών τους στο πλαίσιο άλλης συμβάσεως — Προϋπόθεση — Υποψήφιοι στους οποίους
έχει επιβληθεί διοικητική κύρωση βάσει του άρθρου 96, παράγραφος 1, του οικονομικού κανονισμού (Κανονισμός 1605/2002 του Συμβουλίου,
άρθρα  93 § 1, στοιχείο στʹ, 94, στοιχείο γʹ, και 96 § 1, στοιχείο βʹ) (βλ. σκέψεις 34-37, 40)
2.                     Δημόσιες συμβάσεις της Ευρωπαϊκής Ένωσης — Διαδικασία διαγωνισμού — Υποχρέωση τηρήσεως της αρχής της ίσης μεταχειρίσεως των
υποψηφίων — Ανάγκη διασφαλίσεως ίσων ευκαιριών και συμμορφώσεως προς την αρχή της διαφάνειας (Κανονισμός 1605/2002 του Συμβουλίου,
άρθρα  89 § 1, και 97 § 1· κανονισμός 2342/2002 της Επιτροπής, άρθρα  135 έως 138) (βλ. σκέψεις 53-55, 92, 93)
3.                     Ένδικη διαδικασία — Εισαγωγικό δικόγραφο — Τυπικά στοιχεία — Συνοπτική έκθεση των προβαλλομένων ισχυρισμών — Απλή παραπομπή
στα συνημμένα — Απαράδεκτο (Κανονισμός Διαδικασίας του Γενικού
Δικαστηρίου, άρθρο 44 § 1) (βλ. σκέψη 66)
4.                     Πράξεις των θεσμικών οργάνων — Αιτιολογία — Υποχρέωση — Περιεχόμενο — Απόφαση, στο πλαίσιο διαδικασίας συνάψεως δημόσιας συμβάσεως
παροχής υπηρεσιών, περί μη επιλογής προσφοράς — Υποχρέωση γνωστοποιήσεως, κατόπιν γραπτής αιτήσεως, των χαρακτηριστικών γνωρισμάτων
και των πλεονεκτημάτων της επιλεγείσας προσφοράς, καθώς και του ονόματος του αναδόχου της συμβάσεως (Άρθρο 253 ΕΚ· κανονισμός
1605/2002 του Συμβουλίου, άρθρο 100 § 2· κανονισμός 2342/2002 της Επιτροπής, άρθρο 149) (βλ. σκέψεις 76-79, 130, 137, 157)
5.                     Δημόσιες συμβάσεις της Ευρωπαϊκής Ένωσης — Σύναψη συμβάσεως κατόπιν διαγωνισμού — Κριτήρια επιλογής — Αξιολόγηση της ικανότητας
των υποψηφίων να παράσχουν τις καθορισθείσες υπηρεσίες — Κριτήρια αναθέσεως — Συγκριτική αξιολόγηση των χαρακτηριστικών γνωρισμάτων
και των ιδιαίτερων
πλεονεκτημάτων εκάστης προσφοράς — Διακριτές διαδικασίες και διαφορετικοί κανόνες (Κανονισμός 1605/2002
του Συμβουλίου, άρθρο 97 §§ 1 και 2· κανονισμός 2342/2002 της Επιτροπής, άρθρο 138) (βλ. σκέψη 110)
6.                     Δημόσιες συμβάσεις της Ευρωπαϊκής Ένωσης — Σύναψη συμβάσεως κατόπιν διαγωνισμού — Διακριτική ευχέρεια των οργάνων — Δικαστικός
έλεγχος — Όρια (βλ. σκέψη 158)
7.                     Ένδικη διαδικασία — Προβολή νέων ισχυρισμών κατά τη διάρκεια της δίκης — Προϋποθέσεις — Νέος ισχυρισμός — Έννοια (Κανονισμός
Διαδικασίας του Γενικού Δικαστηρίου, άρθρα  44 § 1, στοιχείο γʹ, και 48 § 2) (βλ. σκέψη 190)
8.                     Εξωσυμβατική ευθύνη — Προϋποθέσεις — Έλλειψη νομιμότητας — Ζημία — Αιτιώδης συνάφεια — Μη συνδρομή μιας εκ των προϋποθέσεων
— Απόρριψη της αγωγής αποζημιώσεως στο σύνολό της (Άρθρο 288, εδ. 2, ΕΚ) (βλ. σκέψη 199)
Αντικείμενο
Αφενός, αίτημα ακυρώσεως των αποφάσεων της Επιτροπής της 17ης Οκτωβρίου 2008, περί κατατάξεως της προσφεύγουσας, όσον αφορά
τις προσφορές που υπέβαλε στο πλαίσιο της διαδικασίας υποβολής προσφορών με τίτλο «Τεχνολογίες των πληροφοριών στον τομέα
της στατιστικής», για υπηρεσίες παροχής συμβουλών και αναπτύξεως σχετικά με την ανταλλαγή στατιστικών δεδομένων και μεταδεδομένων
(SDMX) (ΕΕ 2008/S 120-159017), ως δεύτερης αναδόχου στο πλαίσιο της κατά στάδια διαδικασίας για τις παρτίδες 2 και 3, καθώς
και όλων των συνακόλουθων αποφάσεων, περιλαμβανομένων και των αποφάσεων περί αναθέσεως της εκτελέσεως της συμβάσεως σε άλλους
υποψηφίους, οι οποίοι κατατάχθηκαν στην πρώτη θέση στο πλαίσιο της κατά στάδια διαδικασίας για τις παρτίδες αυτές, και, αφετέρου,
αίτημα επιδικάσεως αποζημιώσεως.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ φέρει τα έξοδά της, καθώς και αυτά
στα οποία υποβλήθηκε η Ευρωπαϊκή Επιτροπή.